
Настоящата програма е изработена на основание чл. 19 от Наредба № 10 за организация на дейностите в училищното образование на МОН от 1 септември 2016 година, изм. и доп. ДВ, брой 19 от 28.II.2023 г. 
Целодневната организация на учебния ден се организира за ученици в дневна форма на обучение и включва провеждането на учебни часове по училищния учебен план, дейности по самоподготовка, по организиран отдих и физическа активност и занимания по интереси в съответствие с чл. 20, 21, 22, 23, 24, 25 и 26 от Наредба № 10 за организация на дейностите в училищното образование на МОН от 1 септември 2016 година, изм. и доп. ДВ, брой 19 от 28.II.2023 г. Тя включва организирането, разпределението и съдържанието на дейностите по самоподготовка, по организиран отдих и физическа активност и заниманията по интереси. 
Всяко училище разработва годишна училищна програма за целодневна организация на учебния ден в съответствие със стратегията и спецификата на училището. 
Годишната училищна програма за целодневна организация на учебния ден е съобразена и с целите и дейностите, предвидени и в други училищни документи: 
· Годишен план за дейността на училището; 
· Мерки за повишаване качеството на образованието; 
· Програма за превенция на ранното напускане на училище; 
· Програма за предоставяне на равни възможности и за приобщаване на децата и учениците от уязвими групи; 
· програми по гражданско, здравно, екологично и интеркултурно образование 
Учителят е педагог, който решава проблеми, свързани с обучението, възпитанието, социализацията и развитието на децата извън задължителната подготовка на учениците. Дейността му се съгласува с останалите учители на учениците от групата. Основните дейности са: 
· обучителна; 
· организационна; 
· превантивно-корекционна; - други дейности. 
	I. 	РАЗПРЕДЕЛЕНИЕ НА ДЕЙНОСТИТЕ  
Дейностите се провеждат в самостоятелен блок след обяд на учебните часове от училищния учебен план. Броят и последователността на часовете по самоподготовка, по организиран отдих и физическа активност и за занимания по интереси се определят дневно и съобразно възрастовите особености на учениците. 
За учениците от I и II клас дейностите по самоподготовка, по организиран отдих и физическа активност и заниманията по интереси са по 35 минути и се разпределят дневно, както следва: 
· самоподготовка - 2 учебни часа;  
· организиран отдих и физическа активност - 2 учебни часа;  
· занимания по интереси - 2 учебни часа в дните на 5-часов дневен режим.  
За учениците от III до IV клас дейностите по самоподготовка, по организиран отдих и физическа активност и по занимания по интереси са по 40 минути, съобразени са с необходимостта за трайно овладяване на знанията и се разпределят за деня съобразно седмичното разписание: 
· самоподготовка - 2 учебни часа;  
· организиран отдих и физическа активност - 2 учебни часа;  
· занимания по интереси - 2 учебен час часа на 5-часов дневен режим.  
 
За учениците от V до VII клас дейностите по самоподготовка, по организиран отдих и физическа активност и по занимания по интереси са по 40 минути, съобразени са с необходимостта за трайно овладяване на знанията и се разпределят за деня съобразно седмичното разписание: 
· самоподготовка - 2 учебни часа;  
· организиран отдих и физическа активност - 2 учебни часа;  
· занимания по интереси - 2 учебни часа. 
 
Дейностите се разпределят, както следва: 
 
I.  I – IV клас 
 
1. 12:10 – 12:50 ч. – обяд по график и организиран отдих и физическа активност; 
2. 12:50 – 13:30 ч. – самоподготовка; 
3. 13:40 – 14:20 ч. – самоподготовка; 
4. 14:30 – 15:10ч. – занимания по интереси;
5. 15:10 – 15:50 ч. – занимания по интереси; 
	6.     	16:00 – 16:40 ч. – организиран отдих и физическа активност. 
 
II. V – VII клас 
 
1. 13:00 – 13:40 ч. – обяд и организиран отдих и физическа активност; 
2. 13:40 – 14:20 ч. – самоподготовка; 
3. 14:30 – 15:10 ч. – самоподготовка; 
4. 15:10 – 15:50 ч. –  занимания по интереси;
5. 15:50 – 16:30 ч. – занимания по интереси; 
6.  16:40 – 17:20 ч. – организиран  отдих и физическа активност 
 
Самоподготовката допринася за правилно и трайно усвояване на учебния материал и съдейства за формиране на навици за самостоятелно учене с разбиране, стимулира любознателността и стремежа към знание, толерантно взаимодействие чрез усъвършенстване на комплекса от умения. 
Самоподготовката следва да отговаря на следните дидактически изисквания: 
· преглед на преподадения учебен материал и необходимите понятия; 
· използване на ситуации за осмисляне на изучаваното съдържание по време на учебния час; 
· усвояване на методи и техники за рационално учене; 
· осигуряване на организирано учене по едно и също време при строго спазване на моменти за почивка (отдих); 
· степенуване по трудност на учебните предмети, включени в самоподготовката; 
· усвояване и затвърждаване на учебното съдържание с разбиране; 
· подкрепа на самостоятелното преодоляване на трудности и предизвикателства; 
· добросъвестна подготовка на домашните работи и трайно усвояване на учебното съдържание; 
· стимулиране на интерес към даден учебен предмет или теми чрез възлагане на допълнителни задачи; 
· максимално уплътняване на учебното време с цел постигане на високи резултати по всички учебни предмети. 
 
За провеждане на самоподготовка учениците от групите може да се преразпределят с цел осигуряване на по-добро съответствие с потребностите, способностите и интересите им. При организирането и провеждането на дейностите по самоподготовка учителят на групата се съобразява с индивидуалните характеристики на децата по отношение на стила на възприемане и учене, темпото на работа, потребностите и интересите. 
 
Часовете за занимания по интереси са планирани след проучване и осигуряване на необходимата материална база в зависимост от заявените потребности на учениците. Дейностите по интереси включват и занимания, непряко свързани с часовете по задължителна и общообразователна подготовка, избираеми учебни предмети и факултативни учебни часове. Заниманията по интереси при целодневната организация на учебния ден включват дейности, форми и тематични направления, осигуряват възможности и се организират съгласно изискванията на Наредбата за приобщаващото образование. 
 
Часовете по организиран отдих и физическа активност са планирани в зависимост от интересите на учениците и наличната материална база. 
 
ІІ. Очаквани резултати от изпълнението на Годишната училищна програма за целодневна организация на учебния ден: 
· повишаване качеството на образование в училището; 
· разширяване на възможностите в училището за осигуряване на подкрепа за личностното и индивидуално развитие на всеки ученик; 
· създаване на условия за мотивиране на учениците за учене през целия живот; 
· осигуряване на условия за непрекъснато вътрешно развитие и повишаване на ефективността на работата и качеството на образователния процес в отговор на обществените промени и потребности; 
· гарантиране на достъпа до образование, намаляване броя на необхванатите и отпадналите ученици и предотвратяване на ранното отпадане на учениците от училище; 
· гарантиране на ефективно партньорство и дефиниране отговорностите на всички участници в образователния процес; 
· създаване на условия за прилагане на интегрирани политики с другите публични сектори за постигане целите на образованието. 
 
III. ГОДИШНИ ТЕМАТИЧНИ РАЗПРЕДЕЛЕНИЯ 
Годишните тематични разпределения съгласно новия ЗПУО включват график на учебното време, както следва:  
· I – III клас – 32 учебни седмици 
· IV – VI – 34 учебни седмици 
· VII- 36 учебни седмици 
 
Годишните тематични разпределения се изготвят от учителите в ЦДО съгласно Наредба № 5/ 30.11.2015 г. за общообразователна подготовка. Те съответстват на училищната програма. В случай на необходимост учителят преструктурира темите, като корекциите се нанасят в графа „Забележки“. Могат да се водят в електронен вид, а темите се нанасят в електронния дневник.  
 
	IV. 	ДОКУМЕНТАЦИЯ 
Учителите вписват дейността си в следната училищна документация: 
➢ Дневник в ЦОУД  
 
1. Дневникът в ЦДО се води съгласно ДОС за информацията и документите в електронен вид в платформата НЕИСПУО. 
	V. 	ВЗАИМОДЕЙСТВИЕ МЕЖДУ УЧИТЕЛИТЕ 
Учителите в ГЦОУД и ООП: 
 
· Съвместно изготвят годишните разпределения; 
· координират разпределението на конкретните си ангажименти по време на обедната почивка; 
· ежедневно съгласуват темите, домашните работи и допълнителните задачи за изпълнение в ЦДО; 
· при извеждане на учениците извън училището се подпомагат взаимно с цел осигуряване на безопасното им придвижване; 
· при необходимост разработват индивидуални програми за ученици с пропуски по даден предмет или за ученици с конкретни затруднения в ученето; 
· носят солидарна отговорност за цялостното развитие на учениците си. 
  
	VI. 	ВЗАИМОДЕЙСТВИЕ МЕЖДУ УЧИТЕЛ И РОДИТЕЛИ 
 
· Учителят контролира, насочва и подпомага самоподготовката на всеки ученик; при отказ на ученика да работи, родителите се уведомява писмено срещу подпис. 
· Учителят приема и придружава учениците до училищните автобуси. 
· При по-късно довеждане на учениците или по-ранно прибиране родителите поемат ангажимент за самоподготовката на децата си. 
· Прибирането на децата става в 16:30 часа. 
· Изключения от посочения по-горе график не са желателни и се допускат при предварителна уговорка с учителя, която е отразена в книгата за приемане и предаване на децата. 
· След 16:30 часа непредадените ученици остават да изчакат при портиера и охраната, а учителят изяснява часа за прибиране и уведомява горепосочените лица; по време на изчакването учениците не напускат фоайето на I етаж. 
· Съвместно разясняват опасността от самоволното напускане на двора на училището; при констатирани нарушения родителят се уведомява писмено срещу подпис. 
· При неразположение на ученик веднага се уведомяват родителите и се търси съдействието на медицинското лице в училището. 
· За системни нарушения на настоящия правилник ученикът може да бъде спрян от посещение на ЦДО с решение на Педагогически съвет и заповед на директора. 
	VII. 	ОБЩИ ИЗИСКВАНИЯ 
 
За постигане на по – високо качество на образованието, предоставяно от Основно училище "Христо Ботев" чрез целодневна организация на учебния ден, е необходимо прилагането и спазването на нормативни и вътрешноучилищни изисквания като: 
При провеждане на дейностите по самоподготовка, по организиран отдих и физическа активност и по занимания по интереси на учениците се осигуряват условия за усвояване на българския книжовен език. (б. а.: това изискване произтича от разпоредбата на чл. 4, ал. 2 от Наредба № 6 от 11.08.2016 г. за усвояването на българския книжовен език. Съгласно изискването на чл. 9, ал. 4 от същата наредба, учителите, които водят дейностите по самоподготовка, по организиран отдих и физическа активност и по занимания по интереси, имат ангажимент да подпомагат и контролират спазването на книжовните езикови норми в системата на училищното образование). 
При провеждане на дейностите по самоподготовка, по организиран отдих и физическа активност и по занимания по интереси не може да се използват познавателните книжки, учебниците и учебните комплекти, ако същите не са включени в утвърдения от министъра на образованието и науката списък. (б.а.: това изискване произтича от разпоредбите на чл. 7 от Наредба № 10 от 19.12.2017 г. за познавателните книжки, учебниците и учебните помагала и трябва добре да се познава и прилага от педагогическите специалисти). 
При провеждане на дейностите по самоподготовка, по организиран отдих и физическа активност и по занимания по интереси педагогическите специалисти не поставят текущи, срочни и годишни оценки. (б.а.: Според изискванията на чл. 10, ал. 1 от Наредба № 11/01.09.2016 г. оценяване на резултати от обучението на учениците е по учебен предмет или модул.) С оглед подпомагане постигането на основните цели на оценяването /диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа; мониторинг на образователния процес за прилагане на политики и мерки, насочени към подобряване качеството на образование/ е препоръчително в дейности от целодневната организация на учебния ден да се прилагат подходите и методите на формиращото оценяване. 
Определените в разпоредбите на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти изисквания към: функциите на педагогическите специалисти и техните длъжности, както и необходимата за заемането им професионална квалификация; условията и реда за повишаване на квалификацията на педагогическите специалисти, професионалноквалификационните степени, условията и реда за придобиването им, както и системата от квалификационни кредити; цели, функции и съдържание на професионалното портфолио; условията и реда за кариерното развитие на педагогическите специалисти; условията и реда за атестиране на педагогическите специалисти, изискват задълбочено познаване и прецизно прилагане в работата. 
 
Програмата е приета с протокол № ……/ ………………….. г. на Педагогическия съвет и утвърдена със заповед №…………/ …………………….. г. на директора. 

